title: Rozhodnutie Rady (SZBP) 2015/1863 z 18. októbra 2015, ktorým sa mení rozhodnutie 2010/413/SZBP o reštriktívnych opatreniach voči Iránu

text:
               18.10.2015

               SK

               Úradný vestník Európskej únie

               L 274/174

         ROZHODNUTIE RADY (SZBP) 2015/1863
   z 18. októbra 2015,
   ktorým sa mení rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 26. júla 2010 prijala rozhodnutie 2010/413/SZBP (1) o reštriktívnych opatreniach voči Iránu.

               (2)

               Čína, Francúzsko, Nemecko, Ruská federácia, Spojené kráľovstvo a Spojené štáty americké s podporou vysokého predstaviteľa Únie pre zahraničné veci a bezpečnostnú politiku (ďalej len „vysoký predstaviteľ“) dosiahli 24. novembra 2013 dohodu s Iránom o spoločnom akčnom pláne, v ktorom sa vytýčil postup, ako dosiahnuť dlhodobé a komplexné riešenie iránskej jadrovej otázky. Dohodlo sa, že prvým krokom v rámci procesu, ktorý povedie k tomuto komplexnému riešeniu, budú prvé vzájomne dohodnuté opatrenia, ktoré prijmú obe strany na obdobie šiestich mesiacov a ktoré bude možné vzájomnou dohodou predĺžiť.

               (3)

               Čína, Francúzsko, Nemecko, Ruská federácia, Spojené kráľovstvo a Spojené štáty americké s podporou vysokého predstaviteľa dosiahli 2. apríla 2015 dohodu s Iránom o kľúčových parametroch spoločného komplexného akčného plánu.

               (4)

               Čína, Francúzsko, Nemecko, Ruská federácia, Spojené kráľovstvo a Spojené štáty americké s podporou vysokého predstaviteľa dosiahli 14. júla 2015 s Iránom dohodu o dlhodobom komplexnom riešení iránskej jadrovej otázky. Úplným vykonaním spoločného komplexného akčného plánu sa zabezpečí výlučne mierová povaha iránskeho jadrového programu a stanoví celkové zrušenie všetkých sankcií týkajúcich sa jadrového programu.

               (5)

               Bezpečnostná rada Organizácie Spojených národov 20. júla 2015 prijala rezolúciu (BR OSN) č. 2231 (2015), ktorou sa schvaľuje spoločný komplexný akčný plán, a nalieha na jeho úplné vykonávanie v súlade s harmonogramom stanoveným v spoločnom komplexnom akčnom pláne a ktorou sa stanovujú opatrenia, ktoré sa majú vykonávať v súlade so spoločným komplexným akčným plánom.

               (6)

               Rada 20. júla 2015 uvítala a podporila spoločný komplexný akčný plán a zaviazala sa dodržiavať jeho podmienky a dodržiavať dohodnutý plán vykonávania. Rada tiež v plnom rozsahu podporila rezolúciu BR OSN č. 2231 (2015).

               (7)

               Rada ďalej zopakovala, že činnosti a záväzky Únie, ktoré vyplývajú zo spoločného komplexného akčného plánu a týkajú sa zrušenia sankcií, sa vykonajú v súlade s harmonogramom a podrobnými dojednaniami stanovenými v spoločnom komplexnom akčnom pláne a že zrušenie hospodárskych a finančných sankcií nadobudne účinnosť vtedy, keď Medzinárodná agentúra pre atómovú energiu (MAAE) potvrdí, že Irán si splnil jadrové záväzky stanovené v spoločnom komplexnom akčnom pláne.

               (8)

               Rada poznamenala, že platnosť ustanovení dohodnutých v spoločnom akčnom pláne v Ženeve v roku 2013 sa predĺžila o ďalších šesť mesiacov s cieľom pokryť obdobie, kým MAAE nepotvrdí, že Irán prijal uvedené opatrenia.

               (9)

               Záväzkom zrušiť všetky sankcie Únie súvisiace s jadrovým programom v súlade so spoločným komplexným akčným plánom nie je dotknutý mechanizmus riešenia sporov uvedený v spoločnom komplexnom akčnom pláne ani obnovenie sankcií Únie v prípade, že si Irán významným spôsobom nebude plniť svoje záväzky podľa spoločného komplexného akčného plánu.

               (10)

               V prípade obnovenia sankcií Únie sa zabezpečí primeraná ochrana pokiaľ ide o plnenie zmlúv uzavretých v súlade so spoločným komplexným akčným plánom v čase, keď bolo uvoľnenie sankcií v účinnosti, a to v súlade s predchádzajúcimi ustanoveniami, keď boli sankcie pôvodne uložené.

               (11)

               V rezolúcii BR OSN č. 2231 (2015) sa stanovuje, že keď MAAE potvrdí, že Irán si plní záväzky súvisiace s jadrovým programom stanovené v spoločnom komplexnom akčnom pláne, má sa ukončiť uplatňovanie rezolúcií BR OSN č. 1696 (2006), č. 1737 (2006), č. 1747 (2007), č. 1803 (2008), č. 1835 (2008), č. 1929 (2010) a č. 2224 (2015).

               (12)

               V rezolúcii BR OSN č. 2231 (2015) sa ďalej stanovuje, že štáty majú dodržiavať relevantné ustanovenia obsiahnuté vo vyhlásení zo 14. júla 2015, ktoré vydali Čína, Francúzsko, Nemecko, Ruská federácia, Spojené kráľovstvo, Spojené štáty americké a Európska únia a ktoré je pripojené ako príloha B k rezolúcii BR OSN č. 2231 (2015) s cieľom podporovať transparentnosť a vytvoriť priaznivú atmosféru pre úplné vykonanie spoločného komplexného akčného plánu.

               (13)

               Príslušné ustanovenia uvedené vo vyhlásení zo 14. júla 2015 zahŕňajú mechanizmus preskúmania a stanovujú sa nimi rozhodnutia o jadrových transferoch do Iránu alebo činnostiach s Iránom, obmedzenia zbraní a balistických rakiet, ako aj zákaz vydávania víz a opatrenia na zmrazenie aktív uplatniteľné na určité osoby a subjekty.

               (14)

               V súlade so spoločným komplexným akčným plánom by členské štáty mali ukončiť vykonávanie všetkých hospodárskych a finančných sankcií Únie súvisiacich s jadrovým programom, hneď ako MAAE potvrdí, že Irán vykonáva dohodnuté opatrenia v jadrovej oblasti.

               (15)

               Okrem toho by členské štáty by mali v ten istý deň zaviesť režim vydávania povolení na účely preskúmavania a schvaľovania jadrových transferov do Iránu alebo činností s Iránom, na ktoré sa nevzťahuje rezolúcia BR OSN č. 2231 (2015), a to v plnom súlade so spoločným komplexným akčným plánom.

               (16)

               V súlade so spoločným komplexným akčným plánom sa zriadi spoločná komisia pozostávajúca zo zástupcov Iránu a Číny, Francúzska, Nemecka, Ruskej federácie, Spojeného kráľovstva a Spojených štátov amerických, a z vysokého predstaviteľa, ktorá bude sledovať plnenie spoločného komplexného akčného plánu a vykonávať funkcie stanovené v spoločnom komplexnom akčnom pláne.

               (17)

               Na vykonanie niektorých opatrení stanovených v tomto rozhodnutí je potrebná ďalšia činnosť Únie.

               (18)

               Rozhodnutie 2010/413/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2010/413/SZBP sa mení takto:

               1.

               V článku 1 sa odsek 2 nahrádza takto:
               „2.   Zákaz ustanovený v odseku 1 sa nevzťahuje na priamy alebo nepriamy transfer do Iránu alebo na použitie v Iráne alebo v jeho prospech položiek uvedených v odseku 2 písm. c) bode 1 prílohy B k rezolúcii BR OSN č. 2231 (2015) pre ľahkovodné jadrové reaktory cez územia členských štátov.“

               2.

               V článku 15 sa odseky 1, 2, 5 a 6 nahrádzajú takto:
               „1.   Členské štáty skontrolujú v súlade so svojimi vnútroštátnymi orgánmi, právnymi predpismi a s medzinárodným právom, najmä s námorným právom a príslušnými medzinárodnými dohodami v oblasti civilného letectva, každý náklad z alebo do Iránu na svojom území vrátane svojich námorných prístavov a letísk, ak majú informácie, ktoré ich vedú k dôvodnému podozreniu, že náklad obsahuje položky, ktorých dodávka, predaj, transfer alebo vývoz sa uskutočňuje v rozpore s týmto rozhodnutím.
               2.   Členské štáty môžu v súlade s medzinárodným právom, najmä s námorným právom, požiadať o vykonanie kontroly plavidiel na otvorenom mori so súhlasom vlajkového štátu, ak majú informácie, ktoré vedú k dôvodnému podozreniu, že tieto lode prepravujú položky, ktorých dodávka, predaj, transfer alebo vývoz sa uskutočňuje v rozpore s týmto rozhodnutím.
               5.   V prípadoch vykonania kontroly uvedenej v odseku 1 alebo 2 členské štáty zadržia a zlikvidujú (napríklad zničením, znefunkčnením, uskladnením alebo transferom do iného štátu, ako je štát pôvodu alebo štát určenia z hľadiska použitia) položky, ktorých dodávka, predaj, transfer alebo vývoz sa uskutočňuje v rozpore s týmto rozhodnutím. Takéto zadržanie a likvidácia sa vykonajú na náklady dovozcu alebo, ak tieto náklady nie je možné od dovozcu získať, môžu sa v súlade s vnútroštátnymi právnymi predpismi vymáhať od akejkoľvek inej osoby alebo subjektu, ktoré sa pokúsili o nedovolenú dodávku, predaj, transfer alebo vývoz.
               6.   Zakazuje sa poskytovanie tankovacích alebo zásobovacích služieb pre plavidlá alebo iných služieb pre plavidlá zo strany štátnych príslušníkov členských štátov alebo z územia podliehajúceho jurisdikcii členských štátov plavidlám vo vlastníctve Iránu alebo Iránom prenajatým plavidlám vrátane chartrových plavidiel, ak majú informácie, ktoré ich vedú k dôvodnému podozreniu, že plavidlá prevážajú položky, ktorých dodávka, predaj, transfer alebo vývoz sa uskutočňuje v rozpore s týmto rozhodnutím, s výnimkou prípadov, keď je poskytovanie takýchto služieb nevyhnutné na humanitárne účely, alebo kým sa tovar neskontroloval, a v prípade potreby nezadržal a nezlikvidoval, v súlade s odsekmi 1, 2 a 5.“

               3.

               Článok 18 sa nahrádza takto:
               „Zakazuje sa poskytovanie inžinierskych služieb a údržby zo strany štátnych príslušníkov členských štátov alebo z územia členských štátov iránskym nákladným lietadlám, ak členské štáty majú informácie, ktoré ich vedú k dôvodnému podozreniu, že lietadlá prevážajú položky, ktorých dodávka, predaj, transfer alebo vývoz sa uskutočňuje v rozpore s týmto rozhodnutím, s výnimkou prípadov, keď je poskytovanie takýchto služieb nevyhnutné na humanitárne účely, alebo kým sa tovar neskontroloval, a v prípade potreby nezadržal a nezlikvidoval, v súlade s článkom 15 ods. 1 a 5.“

               4.

               V článku 19 sa v odseku 1 dopĺňajú tieto písmená:

                           „d)

                           iným osobám, ktoré označila Bezpečnostná rada za osoby, ktoré sa zúčastňovali na činnostiach Iránu v jadrovej oblasti citlivých z hľadiska šírenia vykonaných v rozpore so záväzkami Iránu podľa spoločného komplexného akčného plánu alebo na vývoji nosičov jadrových zbraní, alebo boli k týmto činnostiam priamo pridružené alebo ich podporovali, a to aj prostredníctvom účasti na obstarávaní zakázaných položiek, tovaru, zariadení, materiálu a technológií uvedených vo vyhlásení pripojenom k prílohe B k rezolúcii BR OSN č. 2231 (2015); za osoby, ktoré pomáhali označeným osobám alebo subjektom pri vyhýbaní sa spoločnému komplexnému akčnému plánu alebo rezolúcii BR OSN č. 2231 (2015), alebo pri ich porušovaní; za osoby, ktoré konali v mene alebo pod vedením označených osôb alebo subjektov, ako sa uvádza v prílohe III;

                           e)

                           iným osobám, na ktoré sa nevzťahuje príloha III, ktoré sa zúčastňovali na činnostiach Iránu v jadrovej oblasti citlivých z hľadiska šírenia vykonaných v rozpore so záväzkami Iránu podľa spoločného komplexného akčného plánu alebo na vývoji nosičov jadrových zbraní, alebo boli k týmto činnostiam priamo pridružené alebo ich podporovali, a to aj prostredníctvom účasti na obstarávaní zakázaných položiek, tovaru, zariadení, materiálu a technológií uvedených vo vyhlásení pripojenom k prílohe B k rezolúcii BR OSN č. 2231 (2015) alebo v tomto rozhodnutí; ktoré pomáhali označeným osobám alebo subjektom pri vyhýbaní sa spoločnému komplexnému akčnému plánu, rezolúcii BR OSN č. 2231 (2015) alebo tomuto rozhodnutiu, alebo pri ich porušovaní; ktoré konali v mene alebo pod vedením označených osôb alebo subjektov, ako sa uvádza v prílohe IV.“

               5.

               V článku 19 sa odsek 2 nahrádza takto:
               „2.   Zákaz ustanovený v odseku 1 tohto článku sa nevzťahuje na tranzit cez územie členských štátov na účely činností priamo súvisiacich s položkami uvedenými v odseku 2 písm. c) bode 1 prílohy B k rezolúcii BR OSN č. 2231 (2015) pre ľahkovodné jadrové reaktory.“

               6.

               V článku 19 ods. 7 sa bod ii) nahrádza takto:

                           „ii)

                           presadzovania cieľov rezolúcie BR OSN č. 2231(2015) vrátane prípadov, na ktoré sa vzťahuje článok XV stanov MAAE;“

               7.

               V článku 19 sa odseky 9 a 10 nahrádzajú takto:
               „9.   V prípadoch, v ktorých členský štát povolí osobám uvedeným na zozname v prílohe I, II, III alebo IV vstup na svoje územie alebo prechod cez svoje územie podľa odsekov 4, 5 a 7, sa toto povolenie obmedzí na účel, na ktorý sa udeľuje, a na osoby, ktorých sa týka.
               10.   Členský štát, ktorý si želá udeliť výnimky uvedené v odseku 7 bod i) a ii), predloží navrhované povolenia na schválenie Bezpečnostnej rade.“

               8.

               V článku 20 sa v odseku 1 dopĺňajú tieto písmená:

                           „d)

                           iných osôb a subjektov, ktoré označila Bezpečnostná rada za osoby, ktoré sa zúčastňovali na činnostiach Iránu v jadrovej oblasti citlivých z hľadiska šírenia vykonaných v rozpore so záväzkami Iránu podľa spoločného komplexného akčného plánu alebo na vývoji nosičov jadrových zbraní, alebo boli k týmto činnostiam priamo pridružené alebo ich podporovali, a to aj prostredníctvom účasti na obstarávaní zakázaných položiek, tovaru, zariadení, materiálu a technológií uvedených vo vyhlásení pripojenom k prílohe B k rezolúcii BR OSN č. 2231 (2015); za osoby, ktoré pomáhali označeným osobám alebo subjektom pri vyhýbaní sa spoločnému komplexnému akčnému plánu alebo rezolúcii BR OSN č. 2231 (2015), alebo pri ich porušovaní; za osoby, ktoré konali v mene alebo pod vedením označených osôb alebo subjektov alebo boli vo vlastníctve alebo pod kontrolou označených osôb alebo subjektov, ako sa uvádza v prílohe III;

                           e)

                           iných osôb a subjektov, na ktoré sa nevzťahuje príloha III, ktoré sa zúčastňovali na činnostiach Iránu v jadrovej oblasti citlivých z hľadiska šírenia vykonaných v rozpore so záväzkami Iránu podľa spoločného komplexného akčného plánu alebo na vývoji nosičov jadrových zbraní, alebo boli k týmto činnostiam priamo pridružené alebo ich podporovali, a to aj prostredníctvom účasti na obstarávaní zakázaných položiek, tovaru, zariadení, materiálu a technológií uvedených vo vyhlásení pripojenom k prílohe B k rezolúcii BR OSN č. 2231 (2015) alebo v tomto rozhodnutí; ktoré pomáhali označeným osobám alebo subjektom pri vyhýbaní sa spoločnému komplexnému akčnému plánu, rezolúcii BR OSN č. 2231 (2015) alebo tomuto rozhodnutiu, alebo pri ich porušovaní; ktoré konali v mene alebo pod vedením označených osôb alebo subjektov alebo boli vo vlastníctve alebo pod kontrolou označených osôb alebo subjektov, ako sa uvádza v prílohe IV.“

               9.

               V článku 20 ods. 3 sa posledné slová nahrádzajú takto:
               „po tom, ako dotknutý členský štát oznámi Bezpečnostnej rade svoj zámer povoliť, ak je to vhodné, prístup k uvedeným finančným prostriedkom a hospodárskym zdrojom a Bezpečnostná rada do piatich pracovných dní od tohto oznámenia neprijme rozhodnutie o zamietnutí.“

               10.

               V článku 20 sa odsek 4 nahrádza takto:
               „4.   Výnimky sa môžu udeliť aj pre finančné prostriedky a hospodárske zdroje, ktoré sú:

                           a)

                           potrebné na mimoriadne výdavky po oznámení dotknutým členským štátom Bezpečnostnej rade a po schválení Bezpečnostnou radou;

                           b)

                           predmetom súdneho, správneho alebo arbitrážneho zádržného práva alebo rozsudku, pričom v tomto prípade sa po oznámení dotknutým členským štátom Bezpečnostnej rade môžu finančné prostriedky a hospodárske zdroje použiť na uspokojenie tohto práva alebo rozsudku za predpokladu, že toto zádržné právo alebo rozsudok existovali pred dátumom prijatia rezolúcie BR OSN č. 1737 (2006) a nie sú v prospech osoby alebo subjektu uvedených v odseku 1 tohto článku;

                           c)

                           potrebné na činnosti priamo súvisiace s položkami uvedenými v odseku 2 písm. c) bode 1 prílohy B k rezolúcii BR OSN č. 2231 (2015) pre ľahkovodné jadrové reaktory;

                           d)

                           potrebné na projekty civilnej jadrovej spolupráce opísané v prílohe III k spoločnému komplexnému akčnému plánu potom, ako ich dotknutý členský štát oznámi Bezpečnostnej rade a ako ich Bezpečnostná rada schváli;

                           e)

                           potrebné na činnosti priamo súvisiace s položkami uvedenými v článkoch 26c a 26d alebo na akúkoľvek inú činnosť potrebnú na vykonávanie spoločného komplexného akčného plánu potom, ako ich dotknutý členský štát oznámi Bezpečnostnej rade a ako ich Bezpečnostná rada schváli.“

               11.

               V článku 20 sa odsek 6 nahrádza takto:
               „6.   Odsek 1 nebráni označenej osobe ani subjektu, aby uskutočňovali platby splatné na základe zmluvy, ktorá sa uzatvorila pred zaradením takejto osoby alebo subjektu do zoznamu, za predpokladu, že príslušný členský štáty stanovil, že:

                           a)

                           zmluva nesúvisí so žiadnymi zakázanými položkami, materiálom, zariadeniami, tovarom, technológiami, pomocou, odbornou prípravou, finančnou pomocou, investíciami, sprostredkovateľskými službami ani službami uvedenými v tomto rozhodnutí;

                           b)

                           platby priamo alebo nepriamo nedostane žiadna osoba ani subjekt uvedený v odseku 1,

                     a po tom, ako príslušný členský štát oznámi Bezpečnostnej rade zámer uskutočniť takéto platby alebo ich prijať, prípadne na tento účel povoliť rozmrazenie finančných prostriedkov alebo hospodárskych zdrojov, a to desať pracovných dní pred takýmto povolením.“

               12.

               Článok 22 sa nahrádza takto:
               „Označeným osobám alebo subjektom uvedeným v prílohe I, II, III alebo IV ani žiadnej inej osobe či subjektu v Iráne vrátane iránskej vlády, ani žiadnej inej osobe či subjektu, ktoré si uplatňujú nárok prostredníctvom alebo v prospech akejkoľvek takejto osoby alebo subjektu, sa nesmie uznať žiaden nárok, a to ani nárok na kompenzáciu alebo žiaden iný nárok takéhoto druhu, ako je napríklad nárok na započítanie pohľadávky alebo pohľadávka so zárukou, v súvislosti s akoukoľvek zmluvou alebo transakciou, ktorej realizácia bola úplne alebo čiastočne, priamo alebo nepriamo ovplyvnená z dôvodu opatrení, o ktorých sa rozhodlo podľa rezolúcií BR OSN č. 1737 (2006), č. 1747 (2007), č. 1803 (2008), č. 1929 (2010), č. 2231 (2015) vrátane opatrení Európskej Únie alebo ktoréhokoľvek členského štátu v súlade s príslušnými rozhodnutiami Bezpečnostnej rady alebo opatreniami, na ktoré sa vzťahuje toto rozhodnutie, na základe požiadaviek v týchto rozhodnutiach a opatreniach alebo v súvislosti s ich vykonávaním.“

               13.

               Článok 23 sa nahrádza takto:
               „1.   Rada vykoná úpravy príloh I a III na základe rozhodnutí Bezpečnostnej rady.
               2.   Rada jednomyseľne a na základe návrhu členských štátov alebo vysokého predstaviteľa Únie pre zahraničné veci a bezpečnostnú politiku vypracuje zoznam uvedený v prílohách II a IV a prijíma jeho zmeny.“

               14.

               V článku 24 sa odseky 1 a 2 nahrádzajú takto:
               „1.   Ak Bezpečnostná rada zaradí do zoznamu osobu alebo subjekt, Rada takúto osobu alebo subjekt zahrnie do prílohy III.
               2.   Ak Rada rozhodne, že osoba alebo subjekt podlieha opatreniam uvedeným v článku 19 ods. 1 písm. b), c) a e) a v článku 20 ods. 1 písm. b), c) a e), zodpovedajúcim spôsobom zmení prílohy II a IV.“

               15.

               Článok 25 sa nahrádza takto:
               „1.   V prílohách I, II, III a IV sa uvádzajú dôvody zaradenia osôb a subjektov do zoznamu, ktoré v súvislosti s prílohou I stanovila Bezpečnostná rada alebo výbor a v súvislosti s prílohou III Bezpečnostná rada.
               2.   V prílohách I, II, III a IV sa podľa možnosti uvádzajú aj informácie potrebné na identifikáciu dotknutých osôb a subjektov, ktoré v súvislosti s prílohou I poskytla Bezpečnostná rada alebo výbor a v súvislosti s prílohou III Bezpečnostná rada. V prípade osôb môžu tieto informácie zahŕňať mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. Pokiaľ ide o subjekty, tieto informácie môžu zahŕňať názvy, miesto a dátum registrácie, registračné číslo a miesto podnikania. V prílohách I, II, III a IV sa uvádza aj dátum označenia.“

               16.

               V článku 26 sa odsek 4 nahrádza takto:
               „4.   Opatrenia uvedené v článku 19 ods. 1 písm. a), článku 20 ods. 1 písm. a), článku 20 ods. 2 a v článku 20 ods. 12 sa v rozsahu, v akom sa uplatňujú na osoby a subjekty uvedené v prílohe V, pozastavujú.
               5.   Opatrenia uvedené v článku 19 ods. 1 písm. b) a c), článku 20 ods. 1 písm. b) a c), článku 20 ods. 2 a v článku 20 ods. 12 sa v rozsahu, v akom sa uplatňujú na osoby a subjekty uvedené v prílohe VI, pozastavujú.“

               17.

               Článok 26a sa nahrádza takto:
               „Článok 26a
               1.   Opatrenia uvedené v článku 1 ods. 1 písm. a), b), d) a e), článkoch 2, 3, 3a, 3b, 3c, 3d, 3e, 4, 4a, 4b, 4c, 4d, 4e, 4f, 4g, 4h, 4i, 4j, 5, 6, 6a, 7, 8, 8a, 9, 10, 11, 12, 13, 14, 16, 17, 18a, 18b, článku 20 ods. 7, 11, 13, 14 a v článkoch 21 a 26b sa pozastavujú.“

               18.

               Vkladajú sa tieto články:
               „Článok 26c
               1.   Priama alebo nepriama dodávka, predaj alebo transfer do Iránu alebo na použitie v Iráne alebo v jeho prospech zo strany štátnych príslušníkov členských štátov alebo cez územie členských štátov, alebo prostredníctvom plavidiel alebo lietadiel podliehajúcich ich jurisdikcii, podlieha schváleniu na individuálnom základe zo strany Bezpečnostnej rady, pokiaľ ide o tieto položky, materiály, zariadenia, tovaru a technológie bez ohľadu na to, či majú pôvod na území členských štátov:

                           a)

                           všetky položky, materiály, zariadenia, tovar a technológie, ktoré sú uvedené na zozname Skupiny jadrových dodávateľov;

                           b)

                           všetky ďalšie položky, ak členský štát zistí, že by mohli prispieť k činnostiam v oblasti prepracovávania alebo obohacovania alebo v oblasti ťažkej vody v rozpore so spoločným komplexným akčným plánom.

                     2.   Požiadavka ustanovená v odseku 1 tohto článku sa nevzťahuje na dodávku, predaj alebo transfer do Iránu, pokiaľ ide o zariadenia uvedené v odseku 2 písm. c) pododseku 1 prílohy B k rezolúcii BR OSN č. 2231 (2015) pre ľahkovodné jadrové reaktory.
               3.   Členské štáty zapojené do činností uvedených v odsekoch 1 a 2 zabezpečia, aby:

                           a)

                           sa plnili príslušné požiadavky usmernení uvedených na zozname Skupiny jadrových dodávateľov;

                           b)

                           získali právo overovať konečné použitie a miesto konečného použitia akejkoľvek dodanej položky a mohli toto právo skutočne vykonávať;

                           c)

                           podľa potreby upovedomili Bezpečnostnú radu do desiatich dní od dodávky, predaja alebo transferu a

                           d)

                           ak sa dodávané položky, materiály, zariadenia, tovar a technológie uvádzajú na zozname Skupiny jadrových dodávateľov, upovedomili do desiatich dní od dodávky, predaja alebo transferu aj MAAE.

                     4.   Požiadavka ustanovená v odseku 1 sa nevzťahuje na dodávku, predaj alebo transfer položiek, materiálov, zariadení, tovaru a technológií ani na poskytovanie akejkoľvek súvisiacej technickej pomoci, odbornej prípravy, finančnej pomoci, investícií, sprostredkovateľských alebo iných služieb, ktoré priamo súvisia s:

                           a)

                           potrebnou úpravou dvoch kaskád v zariadení Fordow na produkciu stabilných izotopov;

                           b)

                           vývozom iránskeho obohateného uránu v množstve prevyšujúcom 300 kg výmenou za prírodný urán alebo

                           c)

                           modernizáciou reaktora v Araku na základe dohodnutého koncepčného návrhu a následne dohodnutého konečného návrhu takéhoto reaktora,

                     ak členské štáty zabezpečia, aby:

                           d)

                           sa všetky takéto činnosti vykonávali v prísnom súlade so spoločným komplexným akčným plánom;

                           e)

                           upovedomili desať dní vopred o týchto činnostiach Bezpečnostnú radu a spoločnú komisiu;

                           f)

                           sa splnili príslušné požiadavky usmernení uvedených na zozname Skupiny jadrových dodávateľov;

                           g)

                           získali právo overovať konečné použitie a miesto konečného použitia akejkoľvek dodanej položky a mohli toto právo skutočne vykonávať a

                           h)

                           ak sa dodávané položky, materiály, zariadenia, tovar a technológie uvádzajú na zozname Skupiny jadrových dodávateľov, upovedomili do desiatich dní od dodávky, predaja alebo transferu aj MAAE.

                     5.   Poskytovanie technickej pomoci alebo odbornej prípravy, financovania alebo finančnej pomoci, investícií, sprostredkovateľských alebo iných služieb súvisiacich s dodávkou, predajom, transferom, výrobu alebo použitím položiek, materiálov, zariadení, tovaru a technológií uvedených v odseku 1 akejkoľvek osobe, subjektu alebo orgánu v Iráne alebo na použitie v Iráne podlieha schváleniu na individuálnom základe zo strany Bezpečnostnej rady.
               6.   Investície na území, ktoré podlieha jurisdikcii členských štátov, zo strany Iránu, jeho štátnych príslušníkov alebo subjektov registrovaných v Iráne alebo podliehajúcich jeho jurisdikcii, alebo zo strany osôb alebo subjektov, ktoré konajú v ich mene alebo podľa ich pokynov, alebo zo strany subjektov, ktoré tieto osoby vlastnia alebo kontrolujú, do akejkoľvek obchodnej aktivity zahŕňajúcej ťažbu uránu alebo výrobu a používanie jadrových materiálov uvedených v časti 1 zoznamu Skupiny jadrových dodávateľov podliehajú schváleniu na individuálnom základe zo strany Bezpečnostnej rady.
               7.   Obstarávanie položiek, materiálov, zariadení, tovaru a technológie uvedených v odseku 1 z Iránu bez ohľadu na to, či majú na území Iránu pôvod, zo strany štátnych príslušníkov členských štátov alebo prostredníctvom ich vlajkových plavidiel alebo lietadiel podlieha schváleniu na individuálnom základe zo strany spoločnej komisie.
               8.   Príslušný členský štát informuje ostatné členské štáty o každom schválení udelenom v súlade s týmto článkom alebo o činnostiach vykonávaných v súlade s týmto článkom.
               Článok 26d
               1.   Priama alebo nepriama dodávka, predaj alebo transfer do Iránu alebo na použitie v Iráne alebo v jeho prospech, zo strany štátnych príslušníkov členských štátov alebo cez územie členských štátov, alebo prostredníctvom plavidiel alebo lietadiel podliehajúcich ich jurisdikcii, pokiaľ ide o položky, materiály, zariadenia, tovar a technológie, na ktoré sa nevzťahuje článok 26c alebo článok 26e, ktoré by mohli prispievať k činnostiam v oblasti prepracovávania alebo obohacovania, v oblasti ťažkej vody alebo k ďalším činnostiam v rozpore so spoločným komplexným akčným plánom, podliehajú schváleniu na individuálnom základe zo strany príslušných orgánov vyvážajúceho členského štátu bez ohľadu na to, či majú pôvod na jeho území.
               Únia prijme potrebné opatrenia na určenie príslušných položiek, na ktoré sa vzťahuje toto ustanovenie.
               2.   Požiadavka ustanovená v odseku 1 sa nevzťahuje na dodávku, predaj alebo transfer do Iránu, pokiaľ ide o zariadenia uvedené v danom odseku pre ľahkovodné jadrové reaktory.
               3.   Členské štáty, ktoré sa zapájajú do činností uvedených v odsekoch 1 a 2, zabezpečia, aby získali právo overovať konečné použitie a miesto konečného použitia akejkoľvek dodanej položky a mohli toto právo skutočne vykonávať.
               4.   Členské štáty, ktoré sa zapájajú do činností uvedených v odseku 2 zabezpečia, aby do desiatich dní upovedomili o takýchto činnostiach ostatné členské štáty.
               5.   Požiadavka ustanovená v odseku 1 sa nevzťahuje na dodávku, predaj alebo transfer položiek, materiálov, zariadení, tovaru a technológií ani na poskytovanie akejkoľvek súvisiacej technickej pomoci, odbornej prípravy, finančnej pomoci, investícií, sprostredkovateľských alebo iných služieb, ktoré priamo súvisia s:

                           a)

                           potrebnou úpravou dvoch kaskád v zariadení Fordow na produkciu stabilných izotopov;

                           b)

                           vývozom iránskeho obohateného uránu v množstve prevyšujúcom 300 kg výmenou za prírodný urán alebo

                           c)

                           modernizáciou reaktora v Araku na základe dohodnutého koncepčného návrhu a následne dohodnutého konečného návrhu takéhoto reaktora,

                     ak členské štáty zabezpečia, aby:

                           d)

                           sa všetky takéto činnosti vykonávajú v prísnom súlade so spoločným komplexným akčným plánom;

                           e)

                           upovedomili desať dní vopred o takýchto činnostiach ostatné členské štáty a

                           f)

                           získali právo overovať konečné použitie a miesto konečného použitia akejkoľvek dodanej položky a mohli toto právo skutočne vykonávať.

                     6.   Poskytovanie technickej pomoci alebo odbornej prípravy, financovania alebo finančnej pomoci, investícií, sprostredkovateľských alebo iných služieb súvisiacich s dodávkou, predajom, transferom, výrobu alebo použitím položiek, materiálov, zariadení, tovaru a technológií uvedených v odseku 1 akejkoľvek osobe, subjektu alebo orgánu v Iráne alebo na použitie v Iráne podlieha povoleniu na individuálnom základe zo strany príslušných orgánov príslušného členského štátu.
               7.   Investície na územiach, ktoré podliehajú aj jurisdikcii členských štátov, zo strany Iránu, jeho štátnych príslušníkov alebo subjektov registrovaných v Iráne alebo podliehajúcich jeho jurisdikcii, alebo zo strany osôb alebo subjektov, ktoré konajú v ich mene alebo podľa ich pokynov, alebo zo strany subjektov, ktoré tieto osoby vlastnia alebo kontrolujú, do akejkoľvek obchodnej aktivity zahŕňajúcej technológie uvedené v odseku 1 podliehajú povoleniu na individuálnom základe zo strany príslušných orgánov dotknutého členského štátu.
               8.   Obstarávanie položiek, materiálov, zariadení, tovaru a technológie uvedených v odseku 1 z Iránu bez ohľadu na to, či majú na území Iránu pôvod alebo nie, zo strany štátnych príslušníkov členských štátov alebo prostredníctvom ich vlajkových plavidiel alebo lietadiel podlieha schváleniu na individuálnom základe zo strany príslušných orgánov dotknutého členského štátu.
               9.   Príslušné orgány členských štátov neudelia povolenie na žiadnu dodávku, predaj, transfer alebo obstarávanie položiek, materiálov, zariadení, tovaru a technológií uvedených v odseku 1, ak zistia, že dotknutá dodávka, predaj, transfer alebo obstarávanie alebo poskytnutie dotknutej služby by prispeli k činnostiam, ktoré sú v rozpore so spoločným komplexným akčným plánom.
               10.   Príslušný členský štát informuje ostatné členské štáty aspoň desať dní vopred o svojom zámere udeliť povolenie podľa tohto článku.
               Článok 26e
               1.   Priama alebo nepriama dodávka, predaj alebo transfer do Iránu alebo na použitie v Iráne alebo v jeho prospech zo strany štátnych príslušníkov členských štátov alebo cez územie členských štátov, alebo prostredníctvom plavidiel alebo lietadiel podliehajúcich ich jurisdikcii, pokiaľ ide o položky, materiály, zariadenia, tovar a technológie, ktoré sa uvádzajú na zozname Režimu kontroly raketových technológií, alebo akékoľvek ďalšie položky, ktoré by mohli prispieť k vývoju nosičov jadrových zbraní, sa zakazuje bez ohľadu na to, či majú pôvod na ich území.
               Únia prijme potrebné opatrenia na určenie príslušných položiek, na ktoré sa vzťahuje toto ustanovenie.
               2.   Taktiež sa zakazuje:

                           a)

                           poskytovať technickú pomoc alebo odbornú prípravu, investície alebo sprostredkovateľské služby priamo alebo nepriamo akejkoľvek osobe, subjektu alebo orgánu v Iráne alebo na použitie v Iráne v súvislosti s položkami, materiálmi, zariadeniami, tovarom a technológiami uvedenými v odseku 1 a s poskytovaním, výrobou, údržbou a využívaním týchto položiek, materiálov, zariadení, tovaru a technológií;

                           b)

                           poskytovať finančné prostriedky alebo finančnú pomoc v súvislosti s položkami a technológiami uvedenými v odseku 1, a to najmä granty, pôžičky a poistenie vývozného úveru na akúkoľvek dodávku, predaj, transfer alebo vývoz týchto položiek a technológií alebo na poskytnutie súvisiacej technickej pomoci, odbornej prípravy, služieb alebo pomoci priamo alebo nepriamo akejkoľvek osobe, subjektu alebo orgánu v Iráne alebo na použitie v Iráne;

                           c)

                           zúčastňovať sa vedome alebo zámerne na činnostiach, ktorých cieľom alebo účinkom je obchádzanie zákazov uvedených v písmenách a) a b);

                           d)

                           investovať na území, ktoré podlieha jurisdikcii členských štátov, zo strany Iránu, jeho štátnych príslušníkov alebo subjektov registrovaných v Iráne alebo podliehajúcich jeho jurisdikcii, alebo zo strany osôb alebo subjektov, ktoré konajú v ich mene alebo podľa ich pokynov, alebo zo strany subjektov, ktoré tieto osoby vlastnia alebo kontrolujú, do akejkoľvek obchodnej aktivity zahŕňajúcej technológie uvedené v odseku 1.

                     3.   Zakazuje sa obstarávať položky, materiály, zariadenia, tovar a technológie uvedené v odseku 1 z Iránu bez ohľadu na to, či majú na území Iránu pôvod alebo nie, zo strany štátnych príslušníkov členských štátov alebo prostredníctvom ich vlajkových plavidiel alebo lietadiel.
               Článok 26f
               1.   Dodávka, predaj alebo transfer do Iránu zo strany štátnych príslušníkov členských štátov alebo z území členských štátov, alebo prostredníctvom plavidiel alebo lietadiel podliehajúcich ich jurisdikcii, pokiaľ ide o grafit, surové kovy alebo kovové polotovary, ako je hliník a oceľ, podliehajú povoleniu zo strany príslušného orgánu vyvážajúceho členského štátu bez ohľadu na to, či majú pôvod na jeho území.
               Únia prijme potrebné opatrenia na určenie príslušných položiek, na ktoré sa vzťahuje toto ustanovenie.
               2.   Poskytovanie:

                           a)

                           technickej pomoci alebo odbornej prípravy a ďalších služieb súvisiacich s položkami uvedenými v odseku 1;

                           b)

                           finančných prostriedkov alebo finančnej pomoci na akúkoľvek dodávku, predaj alebo transfer položiek uvedených v odseku 1 alebo na poskytovanie súvisiacej technickej pomoci a odbornej prípravy,

                     tiež podlieha povoleniu zo strany príslušného orgánu dotknutého členského štátu.
               3.   Príslušné orgány členských štátov neudelia povolenie na žiadnu dodávku, predaj alebo transfer položiek, materiálov, zariadení, tovaru a technológií uvedených v odseku 1, ak:

                           a)

                           zistia, že táto dodávka, predaj alebo transfer alebo poskytnutie dotknutej služby by:

                                       i)

                                       prispeli k činnostiam v oblasti prepracovávania alebo obohacovania alebo v oblasti ťažkej vody alebo iným činnostiam súvisiacim s jadrovou oblasťou v rozpore so spoločným komplexným plánom;

                                       ii)

                                       prispeli k iránskemu vojenskému programu alebo programu balistických rakiet alebo

                                       iii)

                                       priamo alebo nepriamo podporili Zbor iránskych revolučných gárd;

                           b)

                           zmluvy na dodanie takýchto položiek alebo poskytnutie takejto pomoci neobsahujú primerané záruky koncového používateľa.

                     4.   Príslušný členský štát informuje ostatné členské štáty aspoň desať dní vopred o svojom zámere udeliť povolenie podľa tohto článku.
               Článok 26g
               1.   Dodávka, predaj alebo transfer do Iránu zo strany štátnych príslušníkov členských štátov alebo z území členských štátov, alebo prostredníctvom plavidiel alebo lietadiel podliehajúcich ich jurisdikcii, pokiaľ ide o softvér na integráciu priemyselných procesov, podliehajú povoleniu zo strany príslušného orgánu vyvážajúceho členského štátu bez ohľadu na to, či majú pôvod na jeho území.
               Únia prijme potrebné opatrenia na určenie príslušných položiek, na ktoré sa vzťahuje toto ustanovenie.
               2.   Poskytovanie:

                           a)

                           technickej pomoci alebo odbornej prípravy a ďalších služieb súvisiacich s položkami uvedenými v odseku 1;

                           b)

                           finančných prostriedkov alebo finančnej pomoci na akúkoľvek dodávku, predaj alebo transfer položiek uvedených v odseku 1 alebo na poskytovanie súvisiacej technickej pomoci a odbornej prípravy,

                     tiež podlieha povoleniu zo strany príslušného orgánu príslušného členského štátu.
               3.   Príslušné orgány členských štátov neudelia povolenie na žiadnu dodávku, predaj alebo transfer položiek, materiálov, zariadení, tovaru a technológií uvedených v odseku 1, ak:

                           a)

                           zistia, že táto dodávka, predaj alebo transfer alebo poskytnutie dotknutej služby by:

                                       i)

                                       prispeli k činnostiam v oblasti prepracovávania alebo obohacovania alebo v oblasti ťažkej vody alebo iným činnostiam súvisiacim s jadrovou oblasťou v rozpore so spoločným komplexným akčným plánom;

                                       ii)

                                       prispeli k iránskemu vojenskému programu alebo programu balistických rakiet alebo

                                       iii)

                                       priamo alebo nepriamo podporili Zbor iránskych revolučných gárd;

                           b)

                           zmluvy na dodanie takýchto položiek alebo poskytnutie takejto pomoci neobsahujú primerané záruky koncového používateľa.

                     4.   Príslušný členský štát informuje ostatné členské štáty aspoň desať dní vopred o svojom zámere udeliť povolenie podľa tohto článku.“

               19.

               Dopĺňajú sa prílohy, ktoré sú uvedené v prílohách k tomuto rozhodnutiu.

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa odo dňa, keď Rada konštatuje, že generálny riaditeľ MAAE predložil Rade guvernérov MAAE a Bezpečnostnej rade Organizácie Spojených národov správu, v ktorej sa potvrdzuje, že Irán prijal opatrenia uvedené v bodoch 15.1 až 15.11 prílohy V k spoločnému komplexnému akčnému plánu. Dátum uplatňovania sa uverejní v ten istý deň v Úradnom vestníku Európskej únie.

      V Bruseli 18. októbra 2015

            Za Radu

            predseda

         J. ASSELBORN

      (1)  Rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, 27.7.2010, s. 39).

      PRÍLOHA I

            „PRÍLOHA III

               Zoznam osôb podľa článku 19 ods. 1 písm. d) a osôb a subjektov podľa článku 20 ods. 1 písm. d)

                        A.

                        Osoby

                        B.

                        Subjekty.“

      PRÍLOHA II

            „PRÍLOHA IV

               Zoznam osôb podľa článku 19 ods. 1 písm. e) a osôb a subjektov podľa článku 20 ods. 1 písm. e)

                        A.

                        Osoby

                        B.

                        Subjekty.“

      PRÍLOHA III

            „PRÍLOHA V

               ZOZNAM OSÔB A SUBJEKTOV PODĽA ČLÁNKU 26 ODS. 4

                        1.

                        AGHA-JANI, Dawood

                        2.

                        ALAI, Amir Moayyed

                        3.

                        ASGARPOUR, Behman

                        4.

                        ASHIANI, Mohammad Fedai

                        5.

                        ASHTIANI, Abbas Rezaee

                        6.

                        IRÁNSKA ORGANIZÁCIA PRE ATÓMOVÚ ENERGIU (ATOMIC ENERGY ORGANISATION OF IRAN – AEOI)

                        7.

                        BAKHTIAR, Haleh

                        8.

                        BEHZAD, Morteza

                        9.

                        VÝSKUMNÉ A VÝROBNÉ STREDISKO PRE JADROVÉ PALIVO (NUCLEAR FUEL RESEARCH AND PRODUCTION CENTRE – NFRPC) V ISFAHÁNE A STREDISKO JADROVEJ TECHNOLÓGIE (ENTC) V ISFAHÁNE

                        10.

                        FIRST EAST EXPORT BANK, P.L.C.

                        11.

                        HOSSEINI, Seyyed Hussein

                        12.

                        IRANO HIND SHIPPING COMPANY

                        13.

                        IRISL BENELUX NV

                        14.

                        JABBER IBN HAYAN

                        15.

                        STREDISKO JADROVÉHO VÝSKUMU V KARAJI (KARAJ NUCLEAR RESEARCH CENTRE)

                        16.

                        KAVOSHYAR COMPANY

                        17.

                        LEILABADI, Ali Hajinia

                        18.

                        MESBAH ENERGY COMPANY

                        19.

                        MODERN INDUSTRIES TECHNIQUE COMPANY

                        20.

                        MOHAJERANI, Hamid-Reza

                        21.

                        MOHAMMADI, Jafar

                        22.

                        MONAJEMI, Ehsan

                        23.

                        NOBARI, Houshang

                        24.

                        NOVIN ENERGY COMPANY

                        25.

                        STREDISKO JADROVÉHO VÝSKUMU PRE POĽNOHOSPODÁRSTVO A MEDICÍNU (NUCLEAR RESEARCH CENTER FOR AGRICULTURE AND MEDICINE)

                        26.

                        PARS TRASH COMPANY

                        27.

                        PISHGAM (PIONEER) ENERGY INDUSTRIES

                        28.

                        QANNADI, Mohammad

                        29.

                        RAHIMI, Amir

                        30.

                        RAHIQI, Javad

                        31.

                        RASHIDI, Abbas

                        32.

                        SABET, M. Javad Karimi

                        33.

                        SAFDARI, Seyed Jaber

                        34.

                        SOLEYMANI, Ghasem

                        35.

                        SOUTH SHIPPING LINE IRAN (SSL)

                        36.

                        TAMAS COMPANY.“

      PRÍLOHA IV

            „PRÍLOHA VI

               ZOZNAM OSÔB A SUBJEKTOV PODĽA ČLÁNKU 26 ODS. 5

                        1.

                        ACENA SHIPPING COMPANY LIMITED

                        2.

                        ADVANCE NOVEL

                        3.

                        AGHAJARI OIL & GAS PRODUCTION COMPANY

                        4.

                        AGHAZADEH, Reza

                        5.

                        AHMADIAN, Mohammad

                        6.

                        AKHAVAN-FARD, Massoud

                        7.

                        ALPHA EFFORT LTD

                        8.

                        ALPHA KARA NAVIGATION LIMITED

                        9.

                        ALPHA NARI NAVIGATION LIMITED

                        10.

                        ARIAN BANK

                        11.

                        ARVANDAN OIL & GAS COMPANY

                        12.

                        ASHTEAD SHIPPING COMPANY LTD

                        13.

                        ASPASIS MARINE CORPORATION

                        14.

                        ASSA CORPORATION

                        15.

                        ASSA CORPORATION LTD

                        16.

                        ATLANTIC INTERMODAL

                        17.

                        AVRASYA CONTAINER SHIPPING LINES

                        18.

                        AZARAB INDUSTRIES

                        19.

                        AZORES SHIPPING COMPANY ALIAS AZORES SHIPPING FZE LLC

                        20.

                        BANCO INTERNACIONAL DE DESARROLLO CA

                        21.

                        BANK KARGOSHAE

                        22.

                        BANK MELLAT

                        23.

                        BANK MELLI IRAN INVESTMENT COMPANY

                        24.

                        BANK MELLI IRAN ZAO

                        25.

                        BANK MELLI PRINTING AND PUBLISHING COMPANY

                        26.

                        BANK MELLI

                        27.

                        BANK OF INDUSTRY AND MINE

                        28.

                        BANK REFAH KARGARAN

                        29.

                        BANK TEJARAT

                        30.

                        BEST PRECISE LTD

                        31.

                        BETA KARA NAVIGATION LTD

                        32.

                        BIIS MARITIME LIMITED

                        33.

                        BIS MARITIME LIMITED

                        34.

                        BONAB RESEARCH CENTER

                        35.

                        BRAIT HOLDING SA

                        36.

                        BRIGHT JYOTI SHIPPING

                        37.

                        BRIGHT SHIP FZC

                        38.

                        BUSHEHR SHIPPING COMPANY LIMITED

                        39.

                        BYFLEET SHIPPING COMPANY LTD

                        40.

                        CEMENT INVESTMENT AND DEVELOPMENT COMPANY

                        41.

                        CENTRÁLNA BANKA IRÁNU (CENTRAL BANK OF IRAN)

                        42.

                        CHAPLET SHIPPING LIMITED

                        43.

                        COBHAM SHIPPING COMPANY LTD

                        44.

                        CONCEPT GIANT LTD

                        45.

                        COOPERATIVE DEVELOPMENT BANK

                        46.

                        CRYSTAL SHIPPING FZE

                        47.

                        DAJMAR, Mohammad Hossein

                        48.

                        DAMALIS MARINE CORPORATION

                        49.

                        DARYA CAPITAL ADMINISTRATION GMBH

                        50.

                        DARYA DELALAN SEFID KHAZAR SHIPPING COMPANY

                        51.

                        DELTA KARA NAVIGATION LTD

                        52.

                        DELTA NARI NAVIGATION LTD

                        53.

                        DIAMOND SHIPPING SERVICES

                        54.

                        DORKING SHIPPING COMPANY LTD

                        55.

                        EAST OIL & GAS PRODUCTION COMPANY

                        56.

                        EDBI EXCHANGE COMPANY

                        57.

                        EDBI STOCK BROKERAGE COMPANY

                        58.

                        EFFINGHAM SHIPPING COMPANY LTD

                        59.

                        EIGHTH OCEAN ADMINISTRATION GMBH

                        60.

                        EIGHTH OCEAN GMBH & CO. KG

                        61.

                        ELBRUS LTD

                        62.

                        ELCHO HOLDING LTD

                        63.

                        ELEGANT TARGET DEVELOPMENT LIMITED

                        64.

                        ELEVENTH OCEAN ADMINISTRATION GMBH

                        65.

                        ELEVENTH OCEAN GMBH & CO. KG

                        66.

                        EMKA COMPANY

                        67.

                        EPSILON NARI NAVIGATION LTD

                        68.

                        E-SAIL alias E-SAIL SHIPPING COMPANY

                        69.

                        ETA NARI NAVIGATION LTD

                        70.

                        ETERNAL EXPERT LTD

                        71.

                        EUROPÄISCH-IRANISCHE HANDELSBANK

                        72.

                        EXPORT DEVELOPMENT BANK OF IRAN

                        73.

                        FAIRWAY SHIPPING

                        74.

                        FAQIHIAN, Dr Hoseyn

                        75.

                        FARNHAM SHIPPING COMPANY LTD

                        76.

                        FASIRUS MARINE CORPORATION

                        77.

                        FATSA

                        78.

                        FIFTEENTH OCEAN ADMINISTRATION GMBH

                        79.

                        FIFTEENTH OCEAN GMBH & CO. KG

                        80.

                        FIFTH OCEAN ADMINISTRATION GMBH

                        81.

                        FIFTH OCEAN GMBH & CO. KG

                        82.

                        FIRST ISLAMIC INVESTMENT BANK

                        83.

                        FIRST OCEAN ADMINISTRATION GMBH

                        84.

                        FIRST OCEAN GMBH & CO. KG

                        85.

                        FIRST PERSIAN EQUITY FUND

                        86.

                        FOURTEENTH OCEAN ADMINISTRATION GMBH

                        87.

                        FOURTEENTH OCEAN GMBH & CO. KG

                        88.

                        FOURTH OCEAN ADMINISTRATION GMBH

                        89.

                        FOURTH OCEAN GMBH & CO. KG

                        90.

                        FUTURE BANK BSC

                        91.

                        GACHSARAN OIL & GAS COMPANY

                        92.

                        GALLIOT MARITIME INCORPORATION

                        93.

                        GAMMA KARA NAVIGATION LTD

                        94.

                        GIANT KING LIMITED

                        95.

                        GOLDEN CHARTER DEVELOPMENT LTD

                        96.

                        GOLDEN SUMMIT INVESTMENTS LTD

                        97.

                        GOLDEN WAGON DEVELOPMENT LTD

                        98.

                        GOLPARVAR, Gholam Hossein

                        99.

                        GOMSHALL SHIPPING COMPANY LTD

                        100.

                        GOOD LUCK SHIPPING COMPANY LLC

                        101.

                        GRAND TRINITY LTD

                        102.

                        GREAT EQUITY INVESTMENTS LTD

                        103.

                        GREAT METHOD LTD

                        104.

                        GREAT PROSPECT INTERNATIONAL LTD

                        105.

                        HAFIZ DARYA SHIPPING LINES

                        106.

                        HARVEST SUPREME LTD

                        107.

                        HARZARU SHIPPING

                        108.

                        HELIOTROPE SHIPPING LIMITED

                        109.

                        HELIX SHIPPING LIMITED

                        110.

                        HK INTERTRADE COMPANY LTD

                        111.

                        HONG TU LOGISTICS PRIVATE LIMITED

                        112.

                        HORSHAM SHIPPING COMPANY LTD

                        113.

                        IFOLD SHIPPING COMPANY LIMITED

                        114.

                        INDUS MARITIME INCORPORATION

                        115.

                        INDUSTRIAL DEVELOPMENT & RENOVATION ORGANIZATION

                        116.

                        INSIGHT WORLD LTD

                        117.

                        INTERNATIONAL SAFE OIL

                        118.

                        IOTA NARI NAVIGATION LIMITED

                        119.

                        IRAN FUEL CONSERVATION ORGANIZATION

                        120.

                        IRAN INSURANCE COMPANY

                        121.

                        IRANIAN OFFSHORE ENGINEERING & CONSTRUCTION CO

                        122.

                        IRANIAN OIL COMPANY LIMITED

                        123.

                        IRANIAN OIL PIPELINES AND TELECOMMUNICATIONS COMPANY (IOPTC)

                        124.

                        IRANIAN OIL TERMINALS COMPANY

                        125.

                        IRANO MISR SHIPPING COMPANY

                        126.

                        IRINVESTSHIP LTD

                        127.

                        IRISL (MALTA) LTD

                        128.

                        IRISL EUROPE GMBH

                        129.

                        IRISL MARINE SERVICES AND ENGINEERING COMPANY

                        130.

                        IRISL MARITIME TRAINING INSTITUTE

                        131.

                        IRITAL SHIPPING SRL

                        132.

                        ISI MARITIME LIMITED

                        133.

                        ISIM AMIN LIMITED

                        134.

                        ISIM ATR LIMITED

                        135.

                        ISIM OLIVE LIMITED

                        136.

                        ISIM SAT LIMITED

                        137.

                        ISIM SEA CHARIOT LTD

                        138.

                        ISIM SEA CRESCENT LTD

                        139.

                        ISIM SININ LIMITED

                        140.

                        ISIM TAJ MAHAL LTD

                        141.

                        ISIM TOUR COMPANY LIMITED

                        142.

                        ISLAMIC REPUBLIC OF IRAN SHIPPING LINES

                        143.

                        JACKMAN SHIPPING COMPANY

                        144.

                        KALA NAFT

                        145.

                        KALAN KISH SHIPPING COMPANY LTD

                        146.

                        KAPPA NARI NAVIGATION LTD

                        147.

                        KARA SHIPPING AND CHARTERING GMBH

                        148.

                        KAROON OIL & GAS PRODUCTION COMPANY

                        149.

                        KAVERI MARITIME INCORPORATION

                        150.

                        KAVERI SHIPPING LLC

                        151.

                        KEY CHARTER DEVELOPMENT LTD

                        152.

                        KHALILIPOUR, Said Esmail

                        153.

                        KHANCHI, Ali Reza

                        154.

                        KHAZAR EXPL & PROD CO

                        155.

                        KHAZAR SHIPPING LINES

                        156.

                        KHEIBAR COMPANY

                        157.

                        KING PROSPER INVESTMENTS LTD

                        158.

                        KINGDOM NEW LTD

                        159.

                        KINGSWOOD SHIPPING COMPANY LIMITED

                        160.

                        KISH SHIPPING LINE MANNING COMPANY

                        161.

                        LAMBDA NARI NAVIGATION LIMITED

                        162.

                        LANCING SHIPPING COMPANY LIMITED

                        163.

                        LOGISTIC SMART LTD

                        164.

                        LOWESWATER LTD

                        165.

                        MACHINE SAZI ARAK

                        166.

                        MAGNA CARTA LIMITED

                        167.

                        MALSHIP SHIPPING AGENCY

                        168.

                        MARBLE SHIPPING LIMITED

                        169.

                        MAROUN OIL & GAS COMPANY

                        170.

                        MASJED-SOLEYMAN OIL & GAS COMPANY

                        171.

                        MASTER SUPREME INTERNATIONAL LTD

                        172.

                        MAZANDARAN CEMENT COMPANY

                        173.

                        MEHR CAYMAN LTD

                        174.

                        MELLAT BANK SB CJSC

                        175.

                        MELLI AGROCHEMICAL COMPANY PJS

                        176.

                        MELLI BANK PLC

                        177.

                        MELLI INVESTMENT HOLDING INTERNATIONAL

                        178.

                        MELODIOUS MARITIME INCORPORATION

                        179.

                        METRO SUPREME INTERNATIONAL LTD

                        180.

                        MIDHURST SHIPPING COMPANY LIMITED (MALTA)

                        181.

                        MILL DENE LTD

                        182.

                        MINISTRY OF ENERGY

                        183.

                        MINISTRY OF PETROLEUM

                        184.

                        MODALITY LTD

                        185.

                        MODERN ELEGANT DEVELOPMENT LTD

                        186.

                        MOUNT EVEREST MARITIME INCORPORATION

                        187.

                        NAFTIRAN INTERTRADE COMPANY

                        188.

                        NAFTIRAN INTERTRADE COMPANY SRL

                        189.

                        NAMJOO, Majid

                        190.

                        NARI SHIPPING AND CHARTERING GMBH & CO. KG

                        191.

                        NARMADA SHIPPING

                        192.

                        NATIONAL IRANIAN DRILLING COMPANY

                        193.

                        NATIONAL IRANIAN GAS COMPANY

                        194.

                        NATIONAL IRANIAN OIL COMPANY

                        195.

                        NATIONAL IRANIAN OIL COMPANY NEDERLAND (známa tiež ako: NIOC NETHERLANDS REPRESENTATION OFFICE)

                        196.

                        NATIONAL IRANIAN OIL COMPANY PTE LTD

                        197.

                        NATIONAL IRANIAN OIL COMPANY, INTERNATIONAL AFFAIRS LIMITED

                        198.

                        NATIONAL IRANIAN OIL ENGINEERING AND CONSTRUCTION COMPANY (NIOEC)

                        199.

                        NATIONAL IRANIAN OIL PRODUCTS DISTRIBUTION COMPANY (NIOPDC)

                        200.

                        NATIONAL IRANIAN OIL REFINING AND DISTRIBUTION COMPANY

                        201.

                        NATIONAL IRANIAN TANKER COMPANY

                        202.

                        NEUMAN LTD

                        203.

                        NEW DESIRE LTD

                        204.

                        NEW SYNERGY

                        205.

                        NEWHAVEN SHIPPING COMPANY LIMITED

                        206.

                        NINTH OCEAN ADMINISTRATION GMBH

                        207.

                        NINTH OCEAN GMBH & CO. KG

                        208.

                        NOOR AFZA GOSTAR

                        209.

                        NORTH DRILLING COMPANY

                        210.

                        SPOLOČNOSŤ NA VÝROBU A OBSTARÁVANIE JADROVÉHO PALIVA (NUCLEAR FUEL PRODUCTION AND PROCUREMENT COMPANY)

                        211.

                        OCEAN CAPITAL ADMINISTRATION GMBH

                        212.

                        OCEAN EXPRESS AGENCIES PRIVATE LIMITED

                        213.

                        ONERBANK ZAO

                        214.

                        OXTED SHIPPING COMPANY LIMITED

                        215.

                        PACIFIC SHIPPING

                        216.

                        PARS SPECIAL ECONOMIC ENERGY ZONE

                        217.

                        PARTNER CENTURY LTD

                        218.

                        PEARL ENERGY COMPANY LTD

                        219.

                        PEARL ENERGY SERVICES, SA

                        220.

                        PERSIA INTERNATIONAL BANK PLC

                        221.

                        PETRO SUISSE

                        222.

                        PETROIRAN DEVELOPMENT COMPANY LTD

                        223.

                        PETROLEUM ENGINEERING & DEVELOPMENT COMPANY

                        224.

                        PETROPARS INTERNATIONAL FZE

                        225.

                        PETROPARS IRAN COMPANY

                        226.

                        PETROPARS LTD

                        227.

                        PETROPARS OILFIELD SERVICES COMPANY

                        228.

                        PETROPARS UK LIMITED

                        229.

                        PETWORTH SHIPPING COMPANY LIMITED

                        230.

                        POST BANK OF IRAN

                        231.

                        POWER PLANTS' EQUIPMENT MANUFACTURING COMPANY (SAAKHTE TAJHIZATE NIROOGAHI)

                        232.

                        PROSPER METRO INVESTMENTS LTD

                        233.

                        RASTKHAH, Engineer Naser

                        234.

                        REIGATE SHIPPING COMPANY LIMITED

                        235.

                        RESEARCH INSTITUTE OF NUCLEAR SCIENCE & TECHNOLOGY

                        236.

                        REZVANIANZADEH, Mohammad Reza

                        237.

                        RISHI MARITIME INCORPORATION

                        238.

                        SACKVILLE HOLDINGS LTD

                        239.

                        SAFIRAN PAYAM DARYA SHIPPING COMPANY

                        240.

                        SALEHI, Ali Akbar

                        241.

                        SANFORD GROUP

                        242.

                        SANTEXLINES

                        243.

                        SECOND OCEAN ADMINISTRATION GMBH

                        244.

                        SECOND OCEAN GMBH & CO. KG

                        245.

                        SEIBOW LOGISTICS LIMITED

                        246.

                        SEVENTH OCEAN ADMINISTRATION GMBH

                        247.

                        SEVENTH OCEAN GMBH & CO. KG

                        248.

                        SHALLON LTD

                        249.

                        SHEMAL CEMENT COMPANY

                        250.

                        SHINE STAR LIMITED

                        251.

                        SHIPPING COMPUTER SERVICES COMPANY

                        252.

                        SILVER UNIVERSE INTERNATIONAL LTD

                        253.

                        SINA BANK

                        254.

                        SINO ACCESS HOLDINGS

                        255.

                        SINOSE MARITIME

                        256.

                        SISCO SHIPPING COMPANY LTD

                        257.

                        SIXTEENTH OCEAN ADMINISTRATION GMBH

                        258.

                        SIXTEENTH OCEAN GMBH & CO. KG

                        259.

                        SIXTH OCEAN ADMINISTRATION GMBH

                        260.

                        SIXTH OCEAN GMBH & CO. KG

                        261.

                        SMART DAY HOLDINGS LTD

                        262.

                        SOLTANI, Behzad

                        263.

                        SORINET COMMERCIAL TRUST (SCT)

                        264.

                        SOROUSH SARAMIN ASATIR

                        265.

                        SOUTH WAY SHIPPING AGENCY CO. LTD

                        266.

                        SOUTH ZAGROS OIL & GAS PRODUCTION COMPANY

                        267.

                        SPARKLE BRILLIANT DEVELOPMENT LIMITED

                        268.

                        SPRINGTHORPE LIMITED

                        269.

                        STATIRA MARITIME INCORPORATION

                        270.

                        SUREH (NUCLEAR REACTORS FUEL COMPANY)

                        271.

                        SYSTEM WISE LTD

                        272.

                        TAMALARIS CONSOLIDATED LTD

                        273.

                        TENTH OCEAN ADMINISTRATION GMBH

                        274.

                        TENTH OCEAN GMBH & CO. KG

                        275.

                        TEU FEEDER LIMITED

                        276.

                        THETA NARI NAVIGATION

                        277.

                        THIRD OCEAN ADMINISTRATION GMBH

                        278.

                        THIRD OCEAN GMBH & CO. KG

                        279.

                        THIRTEENTH OCEAN ADMINISTRATION GMBH

                        280.

                        THIRTEENTH OCEAN GMBH & CO. KG

                        281.

                        TOP GLACIER COMPANY LIMITED

                        282.

                        TOP PRESTIGE TRADING LIMITED

                        283.

                        TRADE CAPITAL BANK

                        284.

                        TRADE TREASURE

                        285.

                        TRUE HONOUR HOLDINGS LTD

                        286.

                        TULIP SHIPPING INC

                        287.

                        TWELFTH OCEAN ADMINISTRATION GMBH

                        288.

                        TWELFTH OCEAN GMBH & CO. KG

                        289.

                        UNIVERSAL TRANSPORTATION LIMITATION UTL

                        290.

                        VALFAJR 8TH SHIPPING LINE

                        291.

                        WEST OIL & GAS PRODUCTION COMPANY

                        292.

                        WESTERN SURGE SHIPPING COMPANY LIMITED

                        293.

                        WISE LING SHIPPING COMPANY LIMITED

                        294.

                        ZANJANI, Babak

                        295.

                        ZETA NERI NAVIGATION.“


title: Rozhodnutie Európskej centrálnej banky (EÚ) 2016/456 zo 4. marca 2016 o podmienkach vyšetrovaní vykonávaných Európskym úradom pre boj proti podvodom v Európskej centrálnej banke v súvislosti s predchádzaním podvodom, korupcii a akýmkoľvek iným protiprávnym činom poškodzujúcim finančné záujmy Únie (ECB/2016/3)

text:
               30.3.2016

               SK

               Úradný vestník Európskej únie

               L 79/34

         ROZHODNUTIE EURÓPSKEJ CENTRÁLNEJ BANKY (EÚ) 2016/456
   zo 4. marca 2016
   o podmienkach vyšetrovaní vykonávaných Európskym úradom pre boj proti podvodom v Európskej centrálnej banke v súvislosti s predchádzaním podvodom, korupcii a akýmkoľvek iným protiprávnym činom poškodzujúcim finančné záujmy Únie (ECB/2016/3)
   (prepracované znenie)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 12.3,
   so zreteľom na nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (1), a najmä na jeho článok 4 ods. 1 a 7,
   keďže:

               (1)

               Nariadenie (EÚ, Euratom) č. 883/2013 ustanovuje, že Európsky úrad pre boj proti podvodom (ďalej len „Úrad“) začína a vykonáva administratívne vyšetrovanie podvodov (ďalej len „interné vyšetrovanie“) v inštitúciách, orgánoch, úradoch a agentúrach zriadených zmluvami alebo na ich základe s cieľom bojovať proti podvodom, korupcii a akýmkoľvek iným protiprávnym činom poškodzujúcim finančné záujmy Únie. V tejto súvislosti vyšetruje závažné prípady týkajúce sa výkonu služobnej povinnosti, ktoré predstavujú zanedbávanie povinností úradníkov a iných zamestnancov Únie a môžu viesť k disciplinárnemu, prípadne trestnému konaniu, alebo prípady týkajúce sa obdobného neplnenia povinností zo strany členov inštitúcií a orgánov, riaditeľov úradov a agentúr alebo zamestnancov inštitúcií, orgánov, úradov alebo agentúr, na ktoré sa nevzťahuje Služobný poriadok úradníkov a podmienky zamestnávania ostatných zamestnancov Únie (ďalej len „služobný poriadok“).

               (2)

               Vo vzťahu k Európskej centrálnej banke (ECB) sú takéto služobné povinnosti, najmä povinnosti súvisiace s profesionálnym správaním a služobným tajomstvom, ustanovené v a) podmienkach zamestnávania zamestnancov Európskej centrálnej banky, b) služobnom poriadku Európskej centrálnej banky, c) prílohe IIb k podmienkam zamestnávania, ktorá sa týka podmienok krátkodobého zamestnávania a d) pravidlách Európskej centrálnej banky pre krátkodobé zamestnávanie; ďalšie pokyny sú uvedené v e) kódexe správania Európskej centrálnej banky (2), f) kódexe správania členov Rady guvernérov (3) a g) kódexe správania členov Rady pre dohľad Európskej centrálnej banky (4) (spoločne ďalej len „podmienky zamestnávania ECB“).

               (3)

               Článok 4 ods. 1 nariadenia (EÚ, Euratom) č. 883/2013 ustanovuje, že v súvislosti s ochranou finančných záujmov Únie a bojom proti podvodom a akýmkoľvek iným protiprávnym činom poškodzujúcim finančné záujmy Európskej únie, vykonáva Úrad administratívne vyšetrovania v inštitúciách, orgánoch, úradoch a agentúrach v súlade s podmienkami ustanovenými v nariadení (EÚ, Euratom) č. 883/2013 a v rozhodnutiach prijatých každou inštitúciou, orgánom, úradom alebo agentúrou. Článok 4 ods. 7 nariadenia (EÚ, Euratom) č. 883/2013 ustanovuje, že každá inštitúcia, orgán, úrad alebo agentúra má prijať rozhodnutie, ktoré zahŕňa najmä pravidlo týkajúce sa povinnosti úradníkov, ostatných zamestnancov, členov inštitúcií alebo orgánov, riaditeľov úradov alebo agentúr alebo zamestnancov spolupracovať s Úradom a poskytovať mu informácie a zabezpečiť pri tom dôvernosť interného vyšetrovania. V súlade s judikatúrou Únie môže Úrad začať vyšetrovanie iba na základe dostatočne vážneho podozrenia (5).

               (4)

               Podľa bodu odôvodnenia 12 v nariadení (EÚ, Euratom) č. 883/2013 by sa mali vyšetrovania vykonávať v súlade so zmluvami, a najmä s Protokolom č. 7 o výsadách a imunitách Európskej únie, a to pri rešpektovaní služobného poriadku, ľudských práv a základných slobôd, najmä zásady spravodlivosti, práva dotknutých osôb vyjadriť sa k skutočnostiam, ktoré sa ich týkajú, a zásady, že závery vyšetrovania sa môžu opierať výlučne o prvky, ktoré majú dôkaznú hodnotu, ako aj všeobecných zásad spoločných pre členské štáty a uznávaných Súdnym dvorom Európskej únie, medzi ktoré patrí napríklad dôvernosť právneho poradenstva (povinnosť zachovávať mlčanlivosť). V tejto súvislosti by mali inštitúcie, orgány, úrady a agentúry ustanoviť podmienky, za ktorých sa majú interné vyšetrovania vykonávať.

               (5)

               Rozhodnutie ECB/2004/11 (6) bolo prijaté za účelom stanovenia podmienok, za akých sa majú v ECB vykonať interné vyšetrovania podľa nariadenia Európskeho parlamentu a Rady (ES) č. 1073/1999 (7). Súčasný právny rámec je potrebné revidovať, keďže je potrebné zohľadniť skutočnosť, že nariadenie (ES) č. 1073/1999 bolo zrušené a nahradené nariadením (EÚ, Euratom) č. 883/2013 a ako aj skutočnosť, že od prijatia rozhodnutia ECB/2004/11 boli zriadené nové orgány ECB.

               (6)

               Nariadením Rady (EÚ) č. 1024/2013 (8) bola zriadená Rada pre dohľad ako interný orgán ECB, ktorý plánuje a vykonáva osobitné úlohy, pokiaľ ide o politiky týkajúce sa prudenciálneho dohľadu nad úverovými inštitúciami, ktorými bola poverená ECB. Na základe článku 24 ods. 1 a článku 25 ods. 5 nariadenia (EÚ) č. 1024/2013 zriadila ECB Administratívny revízny výbor (9) a mediačný výbor (10). Na základe článku 3 ods. 1 a článku 143 ods. 1 nariadenia Európskej centrálnej banky (EÚ) č. 468/2014 (ECB/2014/17) (11) ECB navyše zriadila spoločné dohliadacie tímy za účelom dohľadu nad každým významným dohliadaným subjektom alebo každou významnou dohliadanou skupinou a tímy pre kontrolu na mieste. Následne na základe článkov 9a a 9b rokovacieho poriadku Európskej centrálnej banky (12) zriadila ECB Etický výbor (13) a Výbor pre audit.

               (7)

               Toto rozhodnutie sa uplatňuje na tých členov spoločných dohliadacích tímov a tímov pre kontrolu na mieste, na ktorých sa nevzťahujú podmienky zamestnávania ECB. Zamestnanci príslušných vnútroštátnych orgánov, ktorí sú členmi spoločných dohliadacích tímov a tímov pre kontrolu na mieste podliehajú kontrole ECB v súvislosti so záležitosťami, ktoré sa týkajú ich práce na úlohách, ktorými bola ECB poverená v nariadení (EÚ) č. 1024/2013. Článok 6 ods. 1 nariadenia (EÚ) č. 1024/2013 ustanovuje, že Európska centrálna banka (ECB) zodpovedá za účinné a konzistentné fungovanie jednotného mechanizmu dohľadu (JMD). Článok 6 ods. 1 a článok 146 ods. 1 nariadenia (EÚ) č. 468/2014 (ECB/2014/17) ustanovujú, že členovia spoločných dohliadacích tímov a tímov pre kontrolu na mieste dodržiavajú pokyny ich príslušného koordinátora. Tieto ustanovenia sú založené na článku 6 ods. 7 nariadenia (EÚ) č. 1024/2013, podľa ktorého je ECB povinná prijať rámec pre organizáciu praktických spôsobov vykonávania spolupráce v rámci JMD.

               (8)

               Pri prijímaní tohto rozhodnutia je povinnosťou ECB odôvodniť všetky obmedzenia interného vyšetrovania, ktoré majú vplyv na osobitné úlohy a povinnosti, ktorými je ECB poverená v článkoch 127 a 128 zmluvy a v nariadení (EÚ) č. 1024/2013. Takéto obmedzenia by mali zabezpečiť dôvernosť potrebnú pre určité informácie ECB a uskutočnenie zámeru normotvorcu posilniť boj proti podvodom. S výnimkou týchto osobitných úloh a povinností by sa ECB mala aj na účely tohto rozhodnutia považovať za verejný subjekt podobný ostatným orgánom a inštitúciám Únie.

               (9)

               Šírenie určitých dôverných informácií mimo ECB, ktoré má ECB k dispozícii za účelom plnenia svojich úloh, by mohlo vo výnimočných prípadoch vážne narušiť fungovanie ECB. V takýchto prípadoch by mala Výkonná rada rozhodnúť o tom, či umožní prístup Úradu k informáciám, resp. či mu informácie zašle. Prístup by sa mal umožniť k informáciám, ktoré sú staršie ako jeden rok, a ktoré sa týkajú takých oblastí, ako sú rozhodnutia o menovej politike alebo operácie týkajúce sa správy devízových rezerv a intervencie na devízových trhoch. Obmedzenia prístupu k informáciám v iných oblastiach, ako napríklad k informáciám týkajúcim sa úloh, ktorými bola ECB poverená v nariadení (EÚ) č. 1024/2013, k údajom, ktoré ECB prijala od príslušných vnútroštátnych orgánov a ktoré sa týkajú stability finančného systému alebo jednotlivých úverových inštitúcií, a k informáciám o ochranných prvkoch a technických špecifikáciách existujúcich alebo budúcich eurobankoviek, by nemali byť časovo ohraničené. Hoci by toto rozhodnutie malo obmedziť len na niektoré konkrétne oblasti činnosti rozsah informácií, ktorých šírenie mimo ECB by mohlo vážne narušiť fungovanie ECB, je potrebné umožniť, aby sa toto rozhodnutie mohlo prispôsobiť tak, že by sa zohľadnil nepredvídateľný vývoj s cieľom zabezpečiť, aby ECB pokračovala v plnení úloh, ktorými je v zmluve poverená.

               (10)

               Toto rozhodnutie by malo zohľadniť skutočnosť, že členovia Rady guvernérov ECB a Generálnej rady ECB, ktorí nie sú aj členmi Výkonnej rady ECB vykonávajú popri úlohách v rámci Európskeho systému centrálnych bánk aj úlohy na vnútroštátnej úrovni, a že členovia Rady pre dohľad ECB, mediačného výboru ECB, spoločných dohliadacích tímov a tímov pre kontrolu na mieste, ktorí sú zástupcami príslušných vnútroštátnych orgánov zúčastnených členských štátov, vykonávajú popri ich úlohách na základe nariadenia (EÚ) č. 1024/2013 aj úlohy na vnútroštátnej úrovni. Výkon takýchto úloh na vnútroštátnej úrovni podlieha vnútroštátnemu právu a interné vyšetrovania vykonávané Úradom sa na neho nevzťahujú. Toto rozhodnutie by sa preto malo vzťahovať iba na odborné činnosti, ktoré takéto osoby vykonávajú ako členovia Rady guvernérov ECB, Generálnej rady ECB, Rady pre dohľad ECB, mediačného výboru ECB, spoločných dohliadacích tímov a tímov pre kontrolu na mieste.

               (11)

               Toto rozhodnutie by malo zohľadniť aj skutočnosť, že externí členovia Administratívneho revízneho výboru ECB, Výboru pre audit ECB a Etického výboru ECB môžu popri ich mandátoch vykonávať iné funkcie. Interné vyšetrovania vykonávané Úradom sa na výkon takýchto funkcií nevzťahujú. Toto rozhodnutie by sa preto malo vzťahovať iba na odborné činnosti, ktoré takéto osoby vykonávajú ako členovia týchto orgánov ECB – Administratívneho revízneho výboru, Výboru pre audit a Etického výboru.

               (12)

               Článok 371 Štatútu Európskeho systému centrálnych bánk a Európskej centrálnej banky (ďalej len „štatút ESCB“) ustanovuje, že členovia riadiacich orgánov a zamestnanci ECB sú povinní, a to aj po skončení ich funkcie, zachovávať mlčanlivosť o informáciách, ktoré svojou povahou predstavujú služobné tajomstvo. Článok 27 ods. 1 nariadenia (EÚ) č. 1024/2013 ustanovuje, že členovia Rady pre dohľad, zamestnanci ECB a zamestnanci vyslaní zúčastnenými členskými štátmi vykonávajúci úlohy v oblasti dohľadu sú povinní zachovávať služobné tajomstvo rovnako aj po skončení vykonávania týchto úloh. Článok 22 ods. 1 rozhodnutia ECB/2014/16 a článok 2 ods. 4 rozhodnutia (EÚ) 2015/433 (ECB/2014/59) ustanovujú rovnakú povinnosť pre členov Administratívneho revízneho výboru ECB a pre ich náhradníkov a pre členov Etického výboru ECB. Bod 6 mandátu Výboru pre audit (14) ustanovuje, že členovia Výboru pre audit neposkytujú žiadne dôverné informácie získané počas plnenia svojich povinností žiadnym osobám ani orgánom mimo ECB/Eurosystému. Podľa článku 10 nariadenia (EÚ, Euratom) č. 883/2013 sa na Úrad a jeho zamestnancov vzťahujú tie isté podmienky zachovávania dôvernosti a služobného tajomstva ako tie, ktoré sa uplatňujú na zamestnancov ECB na základe štatútu ESCB a podmienok zamestnávania ECB.

               (13)

               Podľa článku 7 ods. 3 nariadenia (EÚ, Euratom) č. 883/2013 poskytujú príslušné vnútroštátne orgány v súlade s vnútroštátnymi predpismi zamestnancom Úradu potrebnú pomoc, aby si mohli účinne plniť svoje úlohy. Vláda Nemeckej spolkovej republiky a ECB sú signatármi Dohody o sídle zo dňa 18. septembra 1998 (15), ktorou sa vykonáva Protokol č. 7 o výsadách a imunitách Európskej únie vo vzťahu k ECB a ktorá obsahuje ustanovenia o nedotknuteľnosti priestorov ECB, jej archívov a oznámení a o diplomatických výsadách a imunitách členov Výkonnej rady ECB.

               (14)

               Vzhľadom na skutočnosť, že nariadenie (ES) č. 1073/1999 bolo nahradené nariadením (EÚ, Euratom) č. 883/2013 a vzhľadom na potrebu významného množstva zmien, malo by sa rozhodnutie ECB/2004/11 zrušiť a nahradiť týmto rozhodnutím,

         PRIJALA TOTO ROZHODNUTIE:
   Článok 1
   Rozsah pôsobnosti
   Toto rozhodnutie sa vzťahuje na:

               —

               členov Rady guvernérov ECB a Generálnej rady ECB v záležitostiach, ktoré súvisia s ich funkciou členov týchto orgánov ECB s rozhodovacími právomocami,

               —

               členov Výkonnej rady ECB,

               —

               členov Rady pre dohľad ECB v záležitostiach, ktoré súvisia s ich funkciou členov tohto orgánu,

               —

               členov Administratívneho revízneho výboru ECB v záležitostiach, ktoré súvisia s ich funkciou členov tohto orgánu,

               —

               členov mediačného výboru ECB v záležitostiach, ktoré súvisia s ich funkciou členov tohto orgánu,

               —

               členov Výboru pre audit ECB v záležitostiach, ktoré súvisia s ich funkciou členov tohto orgánu,

               —

               členov Etického výboru ECB v záležitostiach, ktoré súvisia s ich funkciou členov tohto orgánu,

               —

               členov riadiacich orgánov alebo zamestnancov národných centrálnych bánk alebo príslušných vnútroštátnych orgánov, ktorí sa zúčastňujú na zasadnutiach Rady guvernérov ECB a Generálnej rady ECB a Výboru pre dohľad ECB ako náhradníci a/alebo osoby, ktoré ich sprevádzajú, v záležitostiach súvisiacich s touto funkciou

         (spoločne ďalej len „členovia orgánov s rozhodovacími právomocami a iných orgánov“), a

               —

               stálych alebo dočasných zamestnancov ECB, na ktorých sa vzťahujú podmienky zamestnávania ECB,

               —

               osoby, ktoré pracujú pre ECB na inom základe ako je pracovná zmluva, vrátane zamestnancov príslušných vnútroštátnych orgánov, ktorí sú členmi spoločných dohliadacích tímov a tímov pre kontrolu na mieste, v záležitostiach súvisiacich s ich prácou pre ECB

         (spoločne ďalej len „príslušné osoby“).
   Článok 2
   Povinnosť spolupracovať s Úradom
   Bez toho, aby boli dotknuté príslušné ustanovenia zmlúv, Protokolu č. 7 o výsadách a imunitách Európskej únie, štatútu ESCB a služobného poriadku, pri plnom rešpektovaní ľudských práv, základných slobôd a všeobecných zásad spoločných pre členské štáty, a s výhradou postupov stanovených v nariadení (EÚ, Euratom) č. 883/2013 a pravidiel stanovených v tomto rozhodnutí, členovia orgánov s rozhodovacími právomocami a iných orgánov a príslušné osoby spolupracujú s Úradom a poskytujú mu informácie, a zabezpečujú pritom dôvernosť interného vyšetrovania.
   Článok 3
   Povinnosť oznamovať informácie o protiprávnych činoch
   1.   Príslušné osoby, ktoré sa dozvedeli informácie, ktoré vyvolávajú podozrenie, že existujú možné prípady podvodov, korupcie alebo akýchkoľvek iných protiprávnych činov poškodzujúcich finančné záujmy Únie, bezodkladne poskytnú takéto informácie buď riaditeľovi interného auditu, vyššiemu vedúcemu pracovníkovi zodpovednému za oblasť ich činnosti alebo členovi Výkonnej rady, ktorý je primárne zodpovedný za oblasť ich činnosti. Riaditeľ interného auditu, príslušný vyšší vedúci pracovník alebo príslušný člen Výkonnej rady bezodkladne zašlú tieto informácie generálnemu riaditeľovi sekretariátu. Príslušné osoby nesmú byť za žiadnych okolností vystavené nespravodlivému alebo diskriminačnému zaobchádzaniu v dôsledku poskytnutia informácií uvedených v tomto článku.
   2.   Členovia orgánov s rozhodovacími právomocami a iných orgánov, ktorí sa dozvedeli informácie uvedené v odseku 1, informujú generálneho riaditeľa sekretariátu alebo prezidenta.
   3.   Keď generálny riaditeľ sekretariátu alebo prípadne prezident ECB prijmú informácie v súlade s odsekmi 1 alebo 2 a neuplatnia postup podľa článku 4, zašlú tieto informácie bez meškania Úradu a informujú riaditeľstvo interného auditu a prípadne prezidenta.
   4.   V prípadoch, keď má člen orgánov s rozhodovacími právomocami a iných orgánov alebo príslušná osoba konkrétne informácie, ktoré nasvedčujú tomu, že došlo k podvodu alebo korupcii alebo akýmkoľvek iným protiprávnym činom v zmysle odseku 1, a zároveň má oprávnené dôvody sa domnievať, že postup podľa vyššie uvedených odsekov by v danom prípade zabránil riadnemu oznámeniu takýchto informácií Úradu, môžu informovať priamo Úrad bez toho, aby sa na nich vzťahoval článok 4
   Článok 4
   Spolupráca s Úradom v súvislosti s citlivými informáciami
   1.   Vo výnimočných prípadoch, v ktorých by šírenie určitých informácií mimo ECB mohlo vážne narušiť fungovanie ECB, Výkonná rada rozhodne o tom, či umožní prístup Úradu k týmto informáciám, resp. či mu tieto informácie zašle. Toto sa vzťahuje na: informácie, ktoré sa týkajú rozhodnutí o menovej politike alebo operácií súvisiacich so správou devízových rezerv a intervencií na devízových trhoch za predpokladu, že takéto informácie nie sú staršie ako jeden rok; informácie o úlohách, ktorými bola ECB poverená v nariadení (EÚ) č. 1024/2013; údaje, ktoré ECB prijme od príslušných vnútroštátnych orgánov a ktoré sa týkajú stability finančného systému alebo jednotlivých úverových inštitúcií; a informácie o ochranných prvkoch a technických špecifikáciách eurobankoviek.
   2.   Každé takéto rozhodnutie Výkonnej rady zohľadní všetky relevantné faktory, ako napríklad stupeň citlivosti informácie, ktorú Úrad požaduje na účely vyšetrovania, jej význam pre vyšetrovanie a závažnosť podozrenia, ktoré Úrad, člen orgánov s rozhodovacími právomocami a iných orgánov alebo príslušná osoba oznámili prezidentovi, a stupeň rizika pre budúce fungovanie ECB. Ak sa príjme rozhodnutie o neumožnení prístupu k informáciám, musí byť odôvodnené. Pokiaľ ide o údaje o stabilite finančného systému alebo jednotlivých úverových inštitúcií, ktoré ECB prijme, môže Výkonná rada rozhodnúť, že Úradu neumožní prístup k informáciám, pokiaľ Výkonná rada alebo príslušný vnútroštátny orgán dospeje k záveru, že zverejnenie dotknutých informácií by ohrozilo stabilitu finančného systému alebo jednotlivej finančnej inštitúcie.
   3.   Vo veľmi výnimočných prípadoch týkajúcich sa informácií, ktoré súvisia s určitou oblasťou činnosti ECB a ktoré sú rovnako citlivé ako kategórie informácií uvedené v odseku 1, môže Výkonná rada dočasne rozhodnúť, že neumožní prístup k takýmto informáciám. Na takéto rozhodnutia, ktoré sú platné maximálne šesť mesiacov, sa uplatňuje odsek 2 Následne sa Úradu umožní prístup k dotknutým informáciám, pokiaľ Rada guvernérov medzitým nezmení a nedoplní toto rozhodnutie tým, že zaradí kategóriu dotknutých informácií ku kategóriám uvedeným v odseku 1.
   Článok 5
   Pomoc ECB pri internom vyšetrovaní
   1.   Pri začatí interného vyšetrovania ECB umožní vedúci pracovník zodpovedný za bezpečnosť ECB zástupcom Úradu vstup do priestorov ECB po predložení písomného oprávnenia vydaného generálnym riaditeľom Úradu, ktoré preukazuje:

               a)

               totožnosť a funkciu zástupcov Úradu;

               b)

               predmet a účel vyšetrovania;

               c)

               právne základy na vedenie vyšetrovania a vyšetrovacie právomoci, ktoré z týchto základov vychádzajú.

         Prezident, viceprezident a riaditeľ interného auditu sú okamžite informovaní.
   2.   Riaditeľstvo interného auditu pomáha Úradu pri praktickej organizácii vyšetrovania.
   3.   Členovia orgánov s rozhodovacími právomocami a iných orgánov a príslušné osoby poskytujú všetky požadované informácie zástupcom Úradu, ktorí vedú vyšetrovanie, s výnimkou prípadov, kedy by požadované informácie mohli byť citlivé v zmysle článku 4, pričom v takýchto prípadoch o skutočnosti, či sa informácie majú poskytnúť alebo nie, rozhoduje Výkonná rada. Riaditeľstvo interného auditu zaznamenáva všetky poskytnuté informácie.
   Článok 6
   Informovanie dotknutých osôb
   1.   Keď sa vyskytne podozrenie z podvodu, korupcie a akýchkoľvek iných protiprávnych činov v zmysle článku 3 ods. 1 týkajúce sa člena orgánov s rozhodovacími právomocami a iných orgánov alebo príslušnej osoby, je o tom dotknutá osoba urýchlene informovaná, pokiaľ takýto postup nie je na ujmu vyšetrovania (16). V žiadnom prípade nesmú byť vypracované závery, v ktorých sa spomína meno člena orgánov s rozhodovacími právomocami a iných orgánov alebo príslušnej osoby bez toho, aby sa dotknutej osobe umožnilo vyjadriť sa ku všetkým skutočnostiam, ktoré sa jej týkajú, vrátane všetkých dôkazov, ktoré proti nej existujú. Dotknuté osoby majú právo mlčať, odmietnuť výpoveď, ktorá by mohla viesť k ich obvineniu, a vyhľadať pomoc právneho zástupcu.
   2.   V prípadoch, keď je na účely vyšetrovania potrebné zachovávať úplné utajenie a/alebo keď sa vyžaduje použitie vyšetrovacích postupov spadajúcich do právomoci vnútroštátneho súdneho orgánu, môže byť splnenie povinnosti prizvať člena orgánov s rozhodovacími právomocami a iných orgánov alebo príslušnú osobu k vyjadreniu svojho postoja odložené na určitú dobu so súhlasom prezidenta alebo viceprezidenta.
   Článok 7
   Informácie o ukončení vyšetrovania bez ďalších opatrení
   Ak sa po uskutočnení interného vyšetrovania nepotvrdia skutočnosti umožňujúce začatie konania proti členovi orgánov s rozhodovacími právomocami a iných orgánov alebo príslušnej osobe, ktorej sa vyšetrovanie týkalo, interné vyšetrovanie sa ukončí bez prijatia ďalších opatrení, a to na základe rozhodnutia generálneho riaditeľa Úradu, ktorý o tom písomne informuje dotknutého člena orgánov s rozhodovacími právomocami a iných orgánov alebo príslušnú osobu.
   Článok 8
   Zbavenie imunity
   Každá žiadosť vnútroštátnej polície alebo súdneho orgánu o zbavenie imunity člena orgánov s rozhodovacími právomocami a iných orgánov alebo príslušnej osoby na účely súdneho konania v prípadoch možných podvodov, korupcie a akýchkoľvek iných protiprávnych činov poškodzujúcich finančné záujmy Únie sa zasiela na posúdenie generálnemu riaditeľovi Úradu. Rada guvernérov rozhoduje o zbavení imunity členov orgánov s rozhodovacími právomocami a iných orgánov a Výkonná rada rozhoduje o zbavení imunity príslušných osôb.
   Článok 9
   Nadobudnutie účinnosti a zrušovacie ustanovenie
   1.   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   2.   Rozhodnutie ECB/2004/11 sa zrušuje s účinnosťou od dvadsiateho dňa po uverejnení tohto rozhodnutia v Úradnom vestníku Európskej únie.
   3.   Odkazy na rozhodnutie ECB/2004/11 sa považujú za odkazy na toto rozhodnutie.

      Vo Frankfurte nad Mohanom 4. marca 2016

            Prezident ECB

         Mario DRAGHI

      (1)  Ú. v. EÚ L 248, 18.9.2013, s. 1.

      (2)  Kódex správania členov Rady guvernérov (Ú. v. ES C 123, 24.5.2002, s. 9).

      (3)  Doplnkový kódex etických kritérií pre členov Výkonnej rady Európskej centrálnej banky (v súlade s článkom 11.3 rokovacieho poriadku Európskej centrálnej banky) (Ú. v. ES C 104, 23.4.2010, s. 8).

      (4)  Kódex správania pre členov Rady pre dohľad Európskej centrálnej banky (Ú. v. EÚ C 93, 20.3.2015, s. 2).

      (5)  Komisia Európskych spoločenstiev v. Európska centrálna banka, C-11/00, ECLI:EÚ:C:2003:395.

      (6)  Rozhodnutie ECB/2004/11 z 3. júna 2004 o podmienkach vyšetrovaní vykonávaných Európskym úradom pre boj proti podvodom v Európskej centrálnej banke v súvislosti s predchádzaním podvodom, korupcii a všetkým ostatným protiprávnym činnostiam poškodzujúcim finančné záujmy Európskych spoločenstiev, ktorým sa menia a dopĺňajú podmienky zamestnávania zamestnancov Európskej centrálnej banky (Ú. v. EÚ L 230, 30.6.2004, s. 56).

      (7)  Nariadenie Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (Ú. v. ES L 136, 31.5.1999, s. 1).

      (8)  Nariadenie Rady (EÚ) č. 1024/2013 z 15. októbra 2013 ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (Ú. v. EÚ L 287, 29.10.2013, s. 63).

      (9)  Rozhodnutie ECB/2014/16 z 14. apríla 2014 o zriadení Administratívneho revízneho výboru a jeho pravidlách činnosti (Ú. v. EÚ L 175, 14.6.2014, s. 47).

      (10)  Nariadenie Európskej centrálnej banky (EÚ) č. 673/2014 z 2. júna 2014 o zriadení mediačného výboru a jeho rokovacom poriadku (ECB/2014/26) (Ú. v. EÚ L 179, 19.6.2014, s. 72).

      (11)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 14.5.2014, s. 1).

      (12)  Rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky (Ú. v. EÚ L 80, 18.3.2004, s. 33).

      (13)  Rozhodnutie Európskej centrálnej banky (EÚ) 2015/433 zo 17. decembra 2014 o zriadení Etického výboru a jeho rokovacom poriadku (ECB/2014/59) (Ú. v. EÚ L 70, 14.3.2015, s. 58).

      (14)  Dostupné na webovom sídle ECB www.ecb.europa.eu.

      (15)  Federálny úradný vestník (Bundesgesetzblatt) č. 45, 1998 z 27.10.1998 a č. 12, 1999 z 6.5.1999.

      (16)  Článok 20 nariadenia Európskeho parlamentu a Rady (ES) č. 45/2001 z 18. Decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1) sa uplatňuje na každé obmedzenie poskytnutia informácií pre dotknuté osoby v prípade spracovania údajov.


title: 2004/890/ES: Rozhodnutie Rady z 20. decembra 2004 o odstúpení od Dohovoru o rybolove a zachovaní živých zdrojov v Baltickom mori a Belte Európskym spoločenstvom

text:
               23.12.2004

               SK

               Úradný vestník Európskej únie

               L 375/27

      ROZHODNUTIE RADY

   z 20. decembra 2004
   o odstúpení od Dohovoru o rybolove a zachovaní živých zdrojov v Baltickom mori a Belte Európskym spoločenstvom
   (2004/890/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 37 v spojení s článkom 300 ods. 2 a prvým pododsekom článku 300 ods. 3,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Spoločenstvo je zmluvnou stranou Dohovoru o rybolove a zachovaní živých zdrojov v Baltickom mori a Belte (2) (Gdanský dohovor).

               (2)

               Článok XIX Gdanského dohovoru upravuje možnosť odstúpenia od dohovoru jednou zo zmluvných strán.

               (3)

               Estónska republika, Lotyšská republika, Litovská republika a Poľská republika sú povinné podniknúť potrebné kroky na odstúpenie od Gdanského dohovoru k 1. máju 2004 alebo k najskoršiemu možnému dňu po tomto pristúpení v súlade s článkom 6 ods. 12 Aktu o pristúpení z roku 2003.

               (4)

               Po odstúpení od dohovoru týmito novými členskými štátmi ostanú Spoločenstvo a Ruská federácia jedinými zmluvnými stranami Gdanského dohovoru a približne 95 % oblasti upravenej dohovorom budú predstavovať teritoriálne vody štátov Spoločenstva.

               (5)

               Zachovanie medzinárodnej organizácie pre rybolov na účel správy rybolovu vo vodách, ktoré sú tvorené výlučne teritoriálnymi vodami iba dvoch zmluvných strán by bolo neprimerané a neefektívne. Spoločenstvo by preto malo odstúpiť od Gdanského dohovoru,

         ROZHODLA TAKTO:
   Článok 1
   Európske spoločenstvo odstupuje od Dohovoru o rybolove a zachovaní živých zdrojov v Baltickom mori a Belte.
   Článok 2
   Týmto sa predseda Rady poveruje určiť osobu(-y) splnomocnenú(-é) oznámiť depozitárovi Dohovoru o rybolove a zachovaní živých zdrojov v Baltickom mori a Belte odstúpenie od dohovoru zo strany Spoločenstva.

      V Bruseli, 20. decembra 2004

            Za Radu

            predseda

         P. VAN GEEL

      (1)  Stanovisko zo 14. decembra 2004 (zatiaľ neuverejnené v úradnom vestníku).

      (2)  Ú. v. ES L 237, 26.8.1983, s. 4.


title: 2010/278/: Rozhodnutie Rady z  10. mája 2010 , ktorým sa vymenúva jeden nemecký člen Európskeho hospodárskeho a sociálneho výboru

text:
               19.5.2010

               SK

               Úradný vestník Európskej únie

               L 123/3

         ROZHODNUTIE RADY
   z 10. mája 2010,
   ktorým sa vymenúva jeden nemecký člen Európskeho hospodárskeho a sociálneho výboru
   (2010/278/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 302,
   so zreteľom na rozhodnutie 2006/524/ES, Euratom (1),
   so zreteľom na návrh nemeckej vlády,
   so zreteľom na stanovisko Komisie,
   keďže v dôsledku skončenia funkčného obdobia pána Wilfrieda WOLLERA sa uvoľnilo miesto člena Európskeho hospodárskeho a sociálneho výboru,
   ROZHODLA TAKTO:
   Článok 1
   Pán Egbert BIERMANN, Hauptvorstand IG BCE [hlavná výkonná rada Zväzu zamestnancov ťažobného, chemického a energetického priemyslu], sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2010.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 10. mája 2010

            Za Radu

            predseda

         M. Á. MORATINOS

      (1)  Ú. v. EÚ L 207, 28.7.2006, s. 30.